Iktatószám: KGO/148-23/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. július 24-ai, rendkívüli ülésére**

**Tárgy:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása – számszaki elírás miatt – vált szükségessé.

**II.**

**BEVÉTELEK**

***Finanszírozási célú bevételek:***

Jelen rendeletmódosításra számszaki elírás javítása miatt van szükség. Az utolsó, 2017. június 30. napján kihirdetett rendeletmódosításban nem valósul meg az önkormányzat és intézményei működési pénzügyi mérlegének egyensúlya, a felvett hitel felhalmozási célra való felhasználás összegének rossz feltüntetése miatt. A múlt hónapban előterjesztett költségvetési rendeletmódosítás korábban elkészült változatának anyaga nem tartalmazta a Zrínyi utca fejlesztéséhez a Kormány által engedélyezni szükséges 246.000 ezer Ft hitelfelvétel összegét. A működési pénzügyi mérleg 23. sorában, a felhalmozási célra fordítandó hitel összege még e nélkül, 997.160 ezer Ft összegben szerepel. Ez által nem volt a működési pénzügyi mérleg egyensúlyban.

A júniusi módosítás után az önkormányzat 2017. évi költségvetéséről szóló 4/2017. (II. 13.) rendelet 5.§ (2) bekezdésében a költségvetés egyensúlyát biztosító tételek esetében nem jó összegben tartalmazta a felveendő hitel összegét.

Az mérlegegyensúlyt biztosító hitel pontos összegének - 1.243.160 ezer Ft – feltüntetése a benyújtott adosságkeletkeztető ügyletek kérelem miatt fontos. A kérelemhez csatolni kell az önkormányzat eredeti költségvetését és az azt módosító rendeleteket. Az 5. § (2) bekezdése módosítása nélkül rendelet szöveges része rossz összegben tartalmazná a város által felveendő és Kormány által engedélyeztetni kívánt hitel összegét. Javítás nélkül a Kormány engedély megadásához benyújtott kérelmünkben kimutatott hitelfelvétel összege nem egyezne meg az önkormányzat 2017. évi költségvetésében kimutatott hitelfelvétel összegével. Ez által a rendelet nem támasztaná alá a hitelkérelemben szereplő összeget.

**III.**

**ÖSSZEFOGLALÓ**

A jelen előterjesztéssel benyújtott - 2017. évi költségvetés módosításáról szóló - rendelettervezet a város költségvetése bevételi és kiadási főösszegét nem módosítja.

A rendeletmódosításra a benyújtott adósságkeletkeztetési engedélyeztetési eljárás miatt van szükség. Különösen amiatt, hogy a Magyar Államkincstár által koordinált eljárásban egyetlen esetben van lehetőség hiánypótlásra.

A költségvetés módosítását idő hiányában a Bizottságok nem tárgyalták, ezért az előterjesztést a Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet 61. § (3) bekezdése értelmében, bizottsági véleményezés nélkül nyújtom be.

Kérem a Tisztelt Képviselő-testületet, hogy a – költségvetést módosító rendelettervezet és az 1. melléklet megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2017. július 18.

**IV.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Költségvetési hatása:** A 2017. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő feladatok megvalósításához nem áll rendelkezésre előirányzat. Emiatt a beruházási feladatok végrehajtása nem lehetséges. Az évközben felvenni kívánt hitel összege nem megfelelő összegben szerepelne az önkormányzat költségvetési rendeletében. Emiatt a bevételek főösszege nem a célok megvalósításához szükséges összeget mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzat működési pénzügyi mérlegének, módosítását tartalmazza. Javításra kerül a rendelet egyensúlyát biztosító, a finanszírozási bevételek részét képező hitelfelvétel összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**V.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző/ pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |